Voiko pysäköinnin piha-alueella kieltää, jos kuskilla on vammaisen pysäköintilupa? - Kotitalo-lehti
Voiko pysäköinnin piha-alueella kieltää, jos kuskilla on vammaisen pysäköintilupa?
Yksityisellä piha-alueella pysäköintilupa ei välttämättä oikeuta pysäköintiin.
Tieliikennelain mukaan poliisin myöntämällä vammaisen pysäköintiluvalla saa pysäköidä myös alueelle, missä pysäköinti on liikennemerkein kielletty ja sellaiselle pysäköintipaikalle, jossa pysäköinnin enimmäisaikaa on liikennemerkein rajoitettu, rajoitusta pitemmäksi ajaksi. Pysäköinti yksityisellä alueella ilman kiinteistön omistajan tai haltijan lupaa on kuitenkin kielletty.
Vammaisen pysäköintilupa ei siis oikeuta pysäköimään yksityisellä piha-alueella, kun alueella pysäköinnistä on määrätty tekstillisellä lisäkilvellä ”Pysäköinti sallittu kiinteistön omistajan tai haltijan luvalla” tai silloin kun taloyhtiön pihalla on ”Pysäköinti kielletty” -kyltti.
Marina Furuhjelm, lakiasiantuntija, OTM, Isännöintiliitto
Saimme Eviralta, isännöitsijältä ja vuokraisännältä luvan kanalaan, onko hallituksella oikeus kieltää se? ﻿
Voiko taloyhtiössä kieltää Airbnb-vuokrauksen, lapsiperheet sekä koiraperheet häiriön vuoksi?
Voiko hallitus kieltäytyä ottamasta osakkaan asiaa yhtiökokouksen esityslistalle?
Pitääkö vuoroviikoin luonani asuvasta lapsesta maksaa vesimaksua?